open-index/open-wikipedia-markdown huggingface dataset:
Big Game

„**Suur mäng**“ („**Big Game**“) on 2014. aastal valminud Soome film, mida peeti 2014. aasta lõpu seisuga Soome kalleimaks filmiks.

## Sisukokkuvõte
Isa saadab poja, 13-aastase Oskari, sünnipäevaööl metsa hirvejahile. Eduka jahiga peab Oskari tõestama kogukonnale oma meheikka jõudmist.

Teel isa poolt kaardil märgitud jahipiirkonda leiab Oskari metsast Air Force One pardalt päästekapsliga metsa katapulteerunud Ameerika presidendi ja hiljem ka tema vasaku jala kinga, mille ta presidendile tagastab. 

Oskari vabastab päästekapslist presidendi ja koos asutakse liikuma kaardil märgitud jahikoha suunas. Teel avaldab president muu hulgas Oskarile, et üheks tema suurimaks eneseületuseks oli olukord, kus ta pärast vältimatut tualeti külastamist ja asjaajamise käigus kogemata juhtunud püksisääre märgamist, pidi näitama kaamerate ees esinedes endast välja, et on maailma võimsaima riigi juht, ja unustama ebaolulise.

Isa poolt kaardil märgitud paika jõudes leitakse eest sügavkülmik, mille sees isa poolt Oskarile igaks juhuks valmis pandud külmutatud hirve pea. Hiljem kasutavad Oskari ja president külmikut nii õhus lendamiseks kui ka vee all ja peal edasiliikumiseks.

Filmi lõpul on kogukond veendunud, et jahisaagi (USA president) poolest on Oskari igati vääriline meheikka astuma.

## Osatäitjad

&#160;Samuel L. Jackson &#160;
…&#160;USA president &#160;
&#160;Onni Tommila &#160;…&#160;Oskari &#160;
&#160;Mehmet Kurtuluş &#160;
…&#160;Hazar &#160;
&#160;Ray Stevenson &#160;…&#160;Morris &#160;
&#160;Jim Broadbent &#160;
…&#160;Herbert &#160;
&#160;Felicity Huffman &#160;…&#160;CIA direktor &#160;
&#160;Victor Garber &#160;
…&#160;asepresident &#160;
&#160;Ted Levine &#160;…&#160;kindral Underwood &#160;
&#160;Jorma Tommila &#160;…&#160;Tapio, Oskari isa &#160;
&#160;Risto Salmi &#160;
…&#160;Hamara &#160;

## Viited
Eesti NSV Siseministeeriumi Riiklik Autoinspektsiooni Valitsus

**Eesti NSV Siseministeeriumi Riiklik Autoinspektsiooni Valitsus** oli Eesti NSV Siseministeeriumi allasutus, mis tegeles mootorsõidukite registreerimise, tehnilise kontrolli ja liiklusohutuse tagamisega.

Inspektsioon loodi 1950. aastal ning lõpetas oma tegevuse pärast politseiseaduse vastuvõtmist 1990. aastal. Asutuse liiklusjärelvalve ülesanded võttis üle taasloodud Eesti Vabariigi politsei liikluspolitsei büroo ning Transpordi- ja Sideministeeriumi Eesti Vabariigi Riiklik Liiklusohutusamet. 

Aastatel 1980–1989 oli valitsuse ülem Hellat Rumvolt. 1970–1990 oli ülema asetäitja Ants Väravas.

Valitsus koosnes tehnilise järelevalve osakonnast, mille juht oli Enn Saik, liikluspatrullteenistuse osakonnast, jälitusjaoskonnast, maanteeliiklusosakonnast, mille alluvusse kuulus inseneriteenistuse grupp, ning riiklikust registreerimis- ja eksamijaoskonnast. Vabariikliku Autoinspektsiooni alluvuses tegutses ka RAI eskortrühm, mille  komandör oli 1982. aastal Jaan Toots.
## Vaata ka
*Eesti Riiklik Autoregistrikeskus, mis moodustati Riikliku Autoinspektsiooni Valitsuse Vabariiklikust Registreerimise- ja Eksamijaoskonnast
## Viited
Manel Navarro

**Manel Navarro Quesada** (sündinud 7. märtsil 1996 Sabadellis) on Hispaania laulja, laulukirjutaja ja kitarrist.

Navarro esindas Hispaaniat 2017. aasta Eurovisiooni lauluvõistlusel Kiievis lauluga "Do It for Your Lover". Laul jäi finaalkontserdil viimaseks – sai viie punktiga 26. koha.

Hispaania eelvoorus saavutas ta võidu vastuolulisel moel. Telehääletusel saavutas Navarro kolmanda koha, kuid jäi žürii häältega lõpuks jagama esikohta Mirelaga. Kuigi reeglite järgi oleks pidanud võitma rahvahääletusel enim hääli saanud laulja, muudeti viimasel hetkel reegleid ja võitjaks tunnistati žürii lemmik.

## Viited
Levina

**Isabella Lueen** (esinejanimega **Levina**; sündinud 1. mail 1991 Bonnis) on Saksamaa laulja ja laulukirjutaja.

Levina esindas Saksamaad 2017. aasta Eurovisiooni lauluvõistlusel Kiievis lauluga "Perfect Life". Laul jäi finaalkontserdil kuue punktiga eelviimaseks – sai 25. koha.

Tema debüütalbum "Unexpected" ilmus 2017. aasta aprillis.
Eesti NSV Siseministeeriumi 6. osakond

**Eesti NSV Siseministeeriumi 6. osakond** oli Eesti NSV Siseministeeriumi struktuuriüksus, mis tegeles organiseeritud kuritegevuse vastu võitlemisega.

Vastavalt NSV Liidu Siseministeeriumi 05.08.1988 kolleegiumi otsusele nr 8 ja Eesti NSV siseministri 10.05.1989 käskkirjale nr 41 otsustati moodustada organiseeritud kuritegevuse vastu suunatud võitluse tõhustamiseks Eesti NSV siseministeeriumis 6. osakond. 

12.02.1991 moodustati Eesti Vabariigi Siseministeeriumi käskkirjaga nr 42, 6. osakonna baasil Eesti Kaitsepolitsei. 

## Juhtkond
*ülem Olev Laanjärv 11.05.1989 – 18.04.1990
*ülem Jüri Nurme 27.04.1990 – 19.11.1990
*ülem Jüri Vunk 19.11.1990 –  1991
**ülema asetäitja Aleksandr Mažajev 29.05.1989 –

## Viited
Mayim Bialik

**Mayim Chaya Bialik** (sündinud 12. detsembril 1975 San Diegos) on USA näitleja ja neuroteadlane.

Aastatel 1991–1995 mängis ta peaosa NBC situatsioonikomöödias "Blossom". Alates 2010. aastast on ta mänginud CBS-i komöödiasarjas "Suure Paugu teooria" ("The Big Bang Theory") doktor Amy Farrah Fowlerit, mille eest on teda esitatud auhindadele kandideerima mitmes kategoorias. Muude auhindade hulgas on ta võitnud 2016. aastal kriitikute auhinna (Critics' Choice Television Award) parima naiskõrvalosatäitjana komöödiasarjas.

Bialik kasvas juudi perekonnas. Tema vanavanavanaisa onu oli moodsa heebrea kirjanduse üks rajajaid, Iisraeli rahvuspoeet Chaim Nachman Bialik.

## Välislingid
* Koduleht
*
Warren Frost

**Warren Frost** (5. juuni 1925 Newburyport, Massachusetts – 17. veebruar 2017 Middlebury, Vermont) oli USA teatri- ja filminäitleja.

Üks tema tuntumaid rolle oli doktor Will Hayward telesarjas "Twin Peaks". Aastail 1991–1995 tegi ta kaasa telesarjas "Matlock" ja 1992–1998 telesarjas "Seinfeld".  

## Viited

## Välislingid
*
Johnny Galecki

**John Mark Galecki** (sündinud 30. aprillil 1975 Brees Belgias) on USA näitleja. 

Ta on tuntud tänu David Healy rollile ABC situatsioonikomöödias "Roseanne" aastatel 1992–1997 ja Dr. Leonard Hofstadterina CBS komöödiasarjas "Suure Paugu teooria", kus teeb kaasa alates 2007. aastast.

## Isiklikku

Galeckil oli paar aastat suhe näitleja Kaley Cuocoga, kui mõlemad mängisid "Suure Paugu teoorias". Paar läks lahku 2009. aasta detsembris.

## Välislingid
*
Kunal Nayyar

**Kunal Nayyar** (pandžabi keeles ਕੁਨਾਲ ਨੈਯ੍ਯਰ; sündinud 30. aprillil 1981) on Briti-India näitleja ja kirjanik. Tema tuntuim roll on Dr. Rajesh Koothrappali CBS-i komöödiasarjas "Suure Paugu teooria" ("The Big Bang Theory").

Nayyar abiellus 2011. aasta detsembris 2006. aasta Miss India Neha Kapuriga. Nad elavad Los Angeleses.

## Välislingid
*
Melissa Rauch

**Melissa Ivy Rauch** (sündinud 23. juunil 1980 New Jersey osariigis Marlboro Townshipis) on USA näitleja ja koomik.

Ta on tuntud eelkõige tänu doktor Bernadette Rostenkowski-Wolowitzi rollile CBS-i komöödiasarjas "Suure Paugu teooria" ("The Big Bang Theory").

## Välislingid
*
Simon Helberg

**Simon Maxwell Helberg** (sündinud 9. detsembril 1980 Los Angeleses) on USA näitleja, koomik ja muusik.

Tema tuntuim roll on Howard Wolowitz CBS-i komöödiasarjas "Suure Paugu teooria" ("The Big Bang Theory"), kus ta teeb kaasa alates 2007. aastast. Rolli eest sai ta 2013. aastal kriitikute auhinna (Critics' Choice Television Award).

2016. aastal mängis ta pianisti Cosmé McMooni filmis "Florence Floster Jenkins" koos Meryl Streepi ja Hugh Grantiga. Rolli eest pälvis Helberg nominatsiooni 2017. aasta Kuldgloobuste jagamisel parima meeskõrvalosatäitja kategoorias.

## Välislingid
*
Slovjanoserbsk

**Slovjanoserbsk** on alev Ukrainas Luhanski oblastis, Slovjanoserbski rajooni keskus, Asub Donetsi paremkaldal umbes 30&nbsp;km kaugusel Luhanskist loodes.

Slovjanoserbski asutasid 1753. aastal Serbia husaarid, kes olid sinna toodud kaitsmaks Venemaa lõunapiire türklaste rünnakute eest. Algul oli asula nimi **Pidgirne**, 1784. aastast **Donetske** ja 1817. aastast **Slovjanoserbske** ning asulast sai maakonnalinn. 1883. aastal jäi asula linnaõigustest ilma. 1960. aastal nimetati aleviks. 

2001. aasta rahvaloenduse andmeil elas Slovjanoserbskis 8207 inimest, kellest 61,72% emakeel oli vene keel ja 37,54% emakeel oli ukraina keel.

2014. aastal alanud Venemaa-Ukraina sõja ajal võtsid valitsusvastased relvajõud asula oma kontrolli alla.

## Viited
Eric Frenzel

**Eric Frenzel** (sündinud 21. novembril 1988 Annaberg-Buchholzis) on Saksamaa kahevõistleja, kahekordne olümpiavõitja, seitsmekordne maailmameister. 

Ta on tulnud viiel korral kahevõistluse maailma karikasarja üldvõitjaks (2013, 2014, 2015, 2016, 2017).

## Saavutused

### [[Taliolümpiamängud|Olümpiamängud]]el

* 2010  Vancouveris
**  hõbemedal meeskonnavõistluses
* 2014  Sotšis
**  **olümpiavõitja** normaalmäevõistlusel
**  pronksmedal meeskonnavõistluses
* 2018  Pyongchangis
**  **olümpiavõitja** normaalmäevõistlusel

### [[Suusatamise maailmameistrivõistlused|Maailmameistrivõistlustel]]

* 2009  Liberecis
**  hõbemedal meeskonnavõistluses
* 2011  Oslos
**  **maailmameister** normaalmäevõistluses
**  hõbemedal normaalmäe meeskonnavõistluses
**  hõbemedal suure mäe meeskonnavõistluses
**  pronksmedal suure mäe võistluses
* 2013  Val di Fiemmes
**  **maailmameister** suure mäe võistluses
**  pronksmedal suure mäe sprindivõistluses
* 2015  Falunis
**  **maailmameister** normaalmäe meeskonnavõistluses
**  hõbemedal suure mäe sprindivõistluses
* 2017  Lahtis
**  **maailmameister** normaalmäe meeskonnavõistluses
**  **maailmameister** suure mäe sprindivõistluses
**  hõbemedal normaalmäevõistluses
* 2019  Seefeldis
**  **maailmameister** suure mäe võistluses
**  **maailmameister** suure mäe sprindivõistluses
**  hõbemedal normaalmäe meeskonnavõistluses

### [[Kahevõistluse maailmakarikavõistlused|Maailma karikasarjas]]

Eric Frenzel on osalenud 200 maailma karikasarja etapil (seisuga 25. veebruar 2019) ja jõudnud poodiumile 76 korral, millest 43 korral kõige kõrgemale astmele.

#### Maailma karikasarja etapivõidud

## Välislingid
* Eric Frenzel FIS-i lehel
Gunnar Höckert

**Gunnar Mikael Höckert** (12. veebruar 1910 Helsingi – 11. veebruar 1940 Karjala kannas) oli Soome kergejõustiklane, jooksja. 

Ta võitis Berliini olümpiamängudel 1936. aastal 5000 m jooksus olümpiarekordi tulemusega 14.22,2 kuldmedali. Hõbedale tuli eelmiste olümpiamängude võitja ja kehtiva maailmarekordi omanik Lauri Lehtinen.

Pärast olümpiamänge püstitas Höckert 16. septembril 1936 Stockholmis maailmarekordi 3000 m jooksus 8.14,8. See püsis tema nimel 14. augustini 1940, mil selle ületas rootslane Henry Kälarne. Nädalapäevad hiljem püstitas ta maailmarekordi 2 miili jooksus 8.57,4. Veel nädal hiljem kordas ta Malmös Jules Ladoumègue'i 2000 m jooksu maailmarekordit 5.21,8.

Höckert osales vabatahtlikuna Talvesõjas. Hukkus Karjala kannasel päev enne oma 30. sünnipäeva.

Tema on maetud Helsingi Hietaniemi kangelaskalmistule.

## Viited

## Välislingid

*
An der Etsch

**An der Etsch und im Gebirge** (saksa keelest: 'Etschil ja mägedes') oli Teutooni ordu foogtkond (*Ballei*), mis loodi 1260. aasta paiku. Selle peakorter oli Bolzanos (*Bozen*), nüüd Itaalia Lõuna-Tirooli provintsis. Foogtkond koosnes mitmest komtuurkonnast endises Tirooli krahvkonnas ja sellega külgnevas Trento piiskopkonnas.

Olles üks teutooni provintsidest Saksa-Rooma riigis, omas *An der Etsch* otse keisrile allumise feodaalstaatust. Selle komtuurkonnad allusid maakomtuurile (*Landkomtur*; *commendator provincialis*), kes ise allus kõigi foogtkondade *Deutschmeister*'i komtuurile Saksamaal ja Itaalias, mõnikord otse kõrgmeistrile. 

## Ajalugu
Teutooni rüütlid püstitasid esimese hospidali Etschi ja Eisacki liitumiskohta Bozeni lähedal aastal 1202, sellele järgnes mitu hostelit piki mägiteed kuni Brenneri mäekuruni, mis olid elulised Saksa-Rooma keisritele Itaalia valitsemisel või ristisõdalaste teel pühale maale.

Foogtkond kaotas oma autonoomia Napoleoni sõdade ajal pärast 1805. aasta Pressburgi rahu, kui Tirool loovutati äsja loodud Baieri kuningriigile ja liidendati aastal 1814 lõpuks Austria keisririigiga. Teutooni ordu vaatevinklist ei ole provintsi kunagi lahti riigistatud ja tänini tähistab *An der Etsch* ilmikvendade organisatsiooni Lõuna-Tiroolis.

## Komtuurkonnad 1400. aasta paiku
* Bolzano
* Lana
* Lengmoos
* Schlanders
* Sterzing
* St. Leonhard
* Trento
Pandėlysi vald

**Pandėlysi vald** (leedu keeles *Pandėlio seniūnija*) on 2. järgu haldusüksus (vald) Leedus Rokiškise rajoonis. Vald piirneb põhjas Lätiga.

Valla pindala on 324 km². 2011. aasta seisuga elas vallas 2930 inimest. Valla keskus on Pandėlysi linn, kus aastal 2011 oli 809 elanikku. Vallamaja asub aadressil Vytauto a. 9A. Vallavanem on Romualdas Varanius. Vallas asuvad veel Panemunise alev, kus aastal 2011 oli 231 elanikku, ja Suvainiškise alev, kus aastal 2011 oli 175 elanikku.

Valla territooriumile jääb Panemunise mõis. Kirikud asuvad Pandėlysis, Panemunises ja Suvainiškises. Valda ulatub Kupiškise veehoidla.

Lisaks küladele on vallas ka mitmed huutorid:

## Viited
Ansbachi markkrahvkond

**Ansbachi vürstkond** (saksa: *Fürstentum Ansbach*) või **Markgraftum Brandenburg-Ansbach** oli otse keisrile alluv vürstkond Saksa-Rooma riigis keskusega Baieri linnas Ansbachis. Maad valitsevad Hohenzollernite vürstid olid tuntud kui markkrahvid, kuna vürstkond oli markkrahvkond (kuid mitte mark).

## Ajalugu

Vürstkond loodi pärast Nürnbergi linnakrahvi Friedrich V surma 21. jaanuaril 1398, kui tema maad jaotati tema kahe poja vahel. Noorem poeg Friedrich VI sai Ansbachi ja vanem poeg Johann III sai Bayreuthi. Pärast Johann III surma 11. juunil 1420 taasühendati kaks vürstkonda Friedrich VI alla, kellest oli aastal 1415 saanud Brandenburgi kuurvürst Friedrich I.

Pärast Friedrich I surma 21. septembril 1440 jaotati tema territooriumid tema poegade vahel; Johann sai Bayreuthi vürstkonna (Brandenburg-Kulmbach), Friedrich sai Brandenburgi ja Albrecht sai Ansbachi. Pärast seda valitses Ansbachi Hohenzollernite kõrvalharu ja valitsejaid kutsuti tavaliselt Brandenburg-Ansbachi markkrahvideks.

2. detsembril 1791 müüs Ansbachi valitsev vürst ja markkrahv Karl Alexander, kes oli ka Bayreuthi valitseja, oma vürstkondade suveräänsuse Preisimaa kuningale, Friedrich Wilhelm II-le. Markkrahv oli keskealine ja lastetu ning Friedrich Wilhelm oli tema sugulane ja Hohenzollernite pea. Markkrahv kolis koos oma inglannast teise naisega Inglismaale. Ansbach annekteeriti ametlikult 28. jaanuaril 1792.

## Ansbachi vürstid ja markkrahvid

* 1398: Friedrich VI (aastast 1415 ka Brandenburgi kuurvürst)
* 1440: Albrecht Achilles (aastast 1470 ka Brandenburgi kuurvürst)
* 1486: Friedrich I
* 1515: Georg ''Vaga''
* 1543: Georg Friedrich I
* 1603: Joachim Ernst
* 1625: Friedrich II
* 1634: Albrecht II
* 1667: Johann Friedrich
* 1686: Christian Albrecht
* 1692: Georg Friedrich II ''Noorem''
* 1703: Wilhelm Friedrich (enne 1686–1723)
* 1723: Karl Wilhelm Friedrich (1712–1757)
* 1757: Karl Alexander (aastani 1791)

## Vaata ka

* Ansbachi hunt
Tõnu Põld

**Tõnu Põld** (sündinud 16. juulil 1975) on eesti alpinist.

Alpinistina on ta roninud 5A raskuskategooria (Vene süsteemi järgi) marsruutidel Kaukasuses ja Hibiinides.

## Alpinism
### Tju-Tju läänetipp ja Džailõk
2005. aasta juulis ronis ta koos Andres Hiiemäega ja instruktor Anatoli Olikuga Suur-Kaukasuse neljatuhandelistel tippudel, läbides kaks marsruuti, mida klassifitseeritakse Vene süsteemi järgi raskuskategooriasse 5A ("raske"). 17. juulil tõusid nad kolmekesi Tju-Tju läänetippu (4420 m) mööda edelaseina Hatskevitši marsruudil ja 24. juulil Džailõki tippu (4537 m) mööda lõunaharja üle sandarmi Monah (Ruževski marsruudil).

### Hibiinides, Alpides ja Himaalajas
17. juulil 2006 ronis ta Hibiinides Bolšoi-Vudjavri tippu (1068 m) mööda põhjaseina marsruudil "Lesenka" (raskuskategooria 5A). Tõusukaaslased olid Andres Hiiemäe (tõusu juht) ja Marko Aasa.

2007. aastal tõusis ta koos Johan Küti ja  Olavi Vainoga Matterhorni (4478 m) tippu.

2007. aastal võttis ta osa JKA ekspeditsioonist Himaalajasse, mille käigus tõusis ta 8. novembril koos kaaslastega trekingtipu Lobuje idatippu (6119 m).

### Tartu ülikooli mäetipp
2012. aastal võttis ta osa Andres Hiiemäe juhtimisel toimunud Eesti mägiekspeditsioonist Kesk-Pamiiri eesmärgiga taasvallutada kuuetuhandeline Tartu ülikooli mäetipp. Ekspeditsiooni 18. päeval jõuti lõpuks eesmärgiks olnud mäe jalamile, 5669 m kõrgusele. Tipp vallutati kahe järgmise päevaga. 31. juulil 2012 tõusis ta koos 9 kaaslasega tippu.

### Edukad tipputõusud
*2005 – Tju-Tju läänetipp (4420 m)
*2005 – Džailõk (4537 m)
*2006 – Bolšoi-Vudjavr (1068 m)
*2007 – Matterhorn (4478 m)
*2007 – Lobuje idatipp (6119 m)
*2012 – Tartu ülikool 350 (6250 m)

## Isiklikku
Tema elukaaslane on alpinist Kristiina Kindel.

## Viited
Lauri Lehtinen

**Lauri Aleksanteri Lehtinen** (10. august 1908 Kerkkoo – 4. detsember 1973 Helsingi) oli soome kergejõustiklane (pikamaajooksja), olümpiavõitja (1932).

Lauri Lehtinen võitis 5000 m jooksus 1932. aasta suveolümpiamängudel Los Angeleses kuldmedali ja 1936. aasta suveolümpiamängudel Berliinis hõbemedali.

Tema poeg Kalevi Lehtinen (1936–2011) oli tuntud evangelist ja Soome luterliku kiriku vaimulik.

## Maailmarekord
Ta püstitas ühe maailmarekordi:

## Isiklikud rekordid
*1500 m jooks: **3.55,5** (1931)
*5000 m jooks: **14.16,9** (1932)
*10 000 m jooks: **30.15,0** (1937)

## Viited

## Välislingid

*
Marko Aasa

**Marko Aasa** (sündinud 2.juulil 1980) on eesti alpinist.

Alpinistina on ta roninud 5A raskuskategooria (Vene süsteemi järgi) marsruudil Hibiinides, tõusnud Pamiiris seitsmetuhandelisele ja osa võtnud Hiinas viietuhandelise mäetipu esmavallutusest.

17. juulil 2006 ronis ta Hibiinides Bolšoi-Vudjavri tippu (1068 m) mööda põhjaseina marsruudil "Lesenka" (raskuskategooria 5A). Tõusukaaslased olid Andres Hiiemäe (tõusu juht) ja Tõnu Põld.

2007. aastal võttis ta osa JKA ekspeditsioonist Himaalajasse, mille käigus tõusis ta 8. novembril koos kaaslastega trekingtipu Lobuje idatippu (6119 m).

2010. aasta juulis-augustis võttis ta osa Matkamise ja Mägironimise Edendamise Klubi ekspeditsioonist 
Kunluni mäestikku ja tõusis seal koos kaaslastega ühe kuuetuhandelise tippu (Lazio) uuel marsruudil ja liustike kõrval asuvale ühele viietuhandelisele mäetippu. 5202 m kõrguse tipu esmavallutasid kolmeliikmeline grupp: Marko Aasa (tõusu juht), Priit Joosu ja Kristjan-Erik Suurväli. Esmatõusjate õigusega panid nad tipu nimeks Uku.

__NOTOC__
## Tartu ülikooli mäetipp
2012. aastal võttis ta osa Andres Hiiemäe juhtimisel toimunud Eesti mägiekspeditsioonist Kesk-Pamiiri eesmärgiga vallutada uuesti kuuetuhandeline Tartu ülikooli mäetipp. Ekspeditsiooni 18. päeval jõuti lõpuks eesmärgiks olnud mäe jalamile, 5669 m kõrgusele. Tipp vallutati kahe järgmise päevaga. 31. juulil 2012 tõusis ta koos üheksa kaaslasega tippu.

## Seitsmetuhandeline mäetipp
2016. aasta mais üritas ta koos kaaslastega tõusta Põhja-Ameerika kõrgeima mäe Denali (6190 m) tippu, kuid tipulaagrist tuli neil pärast viis päeva kestnud lumetormi tagasi pöörduda. Kolm kuud hiljem võttis ta osa ekspeditsioonist Pamiiri Lenini mäetippu, mille käigus tõusis ta 24. juulil koos kaaslastega oma esimese seitsmetuhandelise mäe tippu.

## Kõrgtõusud
*2007 – Lobuje idatipp (6119 m)
*2010 – Lazio (6045 m), esmatõus uuel marsruudil
*2012 – Tartu ülikool 350 (6250 m)
*2015 – Aconcagua (6962 m)
*2016 – Lenini mäetipp (7134 m)

## Viited

## Välislingid
*Eestlased vallutasid Hiinas esimestena kaks mäetippu. 17. august 2010. matkasport.ee
*Eesti mägironijate vallutatud mäetipp saab nimeks Uku. 30. august 2010. postimees.ee
*2012. aasta Pamiiri ekspeditsiooni materjalid. firn.ee
Lase lõdvaks

**"Lase lõdvaks"** on tüdrukuteansambli Click OK debüütalbum. Album andis 1998. aastal välja BooM Productions koos Bermuda Managementiga. Album anti välja CD ja helikassetina.

## Laulud

# "Intro" 1:15
# "Click OK" (muusika Ivar Männik, Lauri Laagus, sõnad Cool D, Ain Boltovski) 3:42
# "Lase lõdvaks" (muusika Männik, Laagus, sõnad Cool D) 3:20
# "Psühhoterror" (muusika Männik, sõnad Cool D, Boltovski) 3:57
# "Öö on kuum" (muusika Männik, sõnad Boltovski) 3:47
# "Vehi mis sa vehid" (muusika David Sion, Sergio Portaluri, Fulvio Zafret, Afrika Bambaataa,  sõnad Cool D) 3:43
# "Hüpertoonia" (muusika Männik, Laagus, sõnad Cool D) 3:16
# "Must meel" (muusika Männik, sõnad Boltovski) 4:00
# "Selle ilma mured" (muusika Männik, sõnad Cool D, Boltovski) 3:43
# "Kui sulgub ring" (muusika Männik, sõnad Boltovski) 5:01
# "Tantsi edasi" (muusika Männik, Laagus, Boltovski) 4:26
# "Psühhoterror" (extended) 5:51

## Viited


## Välislingid
*Album Eesti rahvusbibliograafias
Aosta hertsogkond

**Aosta hertsogkond**, algselt **Aosta krahvkond**, oli riik, mida valitses Savoia dünastia 11. sajandi algusest kuni 18. sajandi lõpuni, kui selle sõltumatud institutsioonid allutati Piemonte vürstkonna omadele. Tiitli "Aosta hertsog" kasutamist jätkasid Savoia monarhi teised pojad. Hertsogkonna maa on täna Itaalia osa.

Aosta krahvkonda valitsesid algselt 10. sajandil ja 11. sajandi alguses Aosta piiskopid. Kuid pärast piiskop Anselmo surma aastal 1026 tagas Saali Konrad, et tähtsa Alpi territooriumi ilmalik võim läks piiskopi õemehele, tema liitlasele Umberto I Biancamanole, jäädes mitteseotuks diötseesiga, mis läks Anselmo ebasõbralikule vennapojale Burcardile. Umberto poeg Odon kosis Adelaide, tagades Torino margi. Krahvkonna ülendas hertsogkonnaks Friedrich I Barbarossa.

Hertsog Emmanuel Philibert tegi prantsuse keele aastal 1561 hertsogkonna ametlikuks keeleks, kuid hertsogkond säilitas oma traditsioonilised institutsioonid 1766. aastani. See sai oma esimese intendandi aastal 1773. Sel oli oma maksusüsteem kuni 7. oktoobrini 1783, kui see katastrisse pandi.

Jean-Baptiste de Tillier (suri aastal 1744) järgi:


"Aosta hertsogkond oli alati olnud riik, moodustades ühtse jagamatu keha. 78 kirikutorni, või pigem linnad, vallad ja eraldi kogukonnad orus on selle riigi osad."


## Vaata ka
* Aosta diötsees
* Aosta & Valle D'Aosta
Kordõšivka (Vinnõtsja rajoon)

**Kordõšivka** (ukraina keeles Кордишівка) on küla Ukrainas Vinnõtsja oblastis Vinnõtsja rajoonis. Elanike arv on 363. Pindala on 1,08 km².
Willich

**Willich** on linn Saksamaal Nordrhein-Westfaleni liidumaal Düsseldorfi ringkonnas Vierseni kreisis. 

Asulat on kirjalikult mainitud juba 1137. aastal nimega Wylike. Praegune linn moodustati Willichi, Anrathi, Schiefbahni ja Neerseni liitmise teel 1970. aastal.

Linnas asub Neerseni loss, mis täidab raekoja ülesandeid.

## Viited

## Välislingid

*http://www.stadt-willich.de/
Ossian Skiöld

**Ossian Esaias Skiöld** (22. juuni 1889 Appuna – 22. august 1961 Bålsta) oli rootsi vasaraheitja.

Skiöld võitis vasaraheites 1924. aasta Pariisi olümpiamängudel 5. koha,  1928. aasta Amsterdami olümpiamängudel hõbemedali ja 1932. aasta Los Angelese olümpiamängudel 4. koha.

Tema isiklik rekord vasaraheites oli **53.85** (1927).

## Viited

## Välislingid

*
Kordõšivka (Kozjatõni rajoon)

**Kordõšivka** (ukraina keeles Кордишівка) on küla Ukrainas Vinnõtsja oblastis Kozjatõni rajoonis. Elanike arv on 1304. Pindala on 3,993 km².


Kordyshivka 14.jpg|
Kordyshivka 15.jpg|
Kordyshivka 12.jpg|
Kõšõn

**Kõšõn** (ukraina keeles Кишин) on küla Ukrainas Žõtomõri oblastis Olevski rajoonis. Elanike arv on 1784. Pindala on 5,92 km².
Erik Eriksson (täpsustus)

**Erik Eriksson** on mitme tuntud isiku nimi:
***[[Erik Eriksson]]** (1216–1250), Rootsi kuningas
***[[Erik A. Eriksson]]** (1969–), Rootsi poliitik
***[[Erik Eriksson (ujuja)|Erik Eriksson]]** (sündinud 1880), Rootsi ujuja
***[[Erik Eriksson (vasaraheitja)|Erik Eriksson]]** (1897–1975), Soome vasaraheitja
***[[Erik Eriksson (jalgapallur)|Erik Eriksson]]** (sündinud 1914), Rootsi jalgpallur 
***[[Erik Eriksson (ajakirjanik)|Erik Eriksson]]** (sündinud 1937), Rootsi ajakirjanik ja kirjanik
Osmanite interreegnum

**Osmanite interreegnum** (ka **Osmanite kodusõda**)  türgi keeles:*Fetret Devri* (20. juuli 1402 – 5. juuli 1413) nimetatakse sultan  Bayezid I poegade vahelist kodusõda pärast nende isa kaotust Kesk-Aasia sõjapealik Timurile Ankara lahingus 1402. aastal. Olenemata sellest, et Timur oli sultaniks määranud Mehmed Çelebi, keeldusid ta vennad İsa Çelebi, Musa Çelebi ja Süleyman Çelebi ning hiljem Mustafa Çelebi, talle allumast ning nõudsid tiitlit endale. Interreegnum kestis 10 aastat ja 350 päeva ning lõppes Çamurlu lahinguga mille võitis Mehmed Çelebi.

Esialgu olid võitluses edukaimad Süleyman ja İsa, kes said oma võimu alla Osmanite valdused vastavalt Euroopas (pealinnaga Edirnes) ja Aasias (pealinnaga Bursas). Tulevase Mehmed I võimu all olid esialgu vaid mõningad alad Kesk-Anatoolias, kuid tema positsioon paranes pärast Timuri surma 1405. aastal, misjärel tal õnnestus mitmed naaberemiraadid Anatoolias oma vasallideks teha. Samal aastal võitis ta ka İsat ja sai kõigi Osmanite Aasia-valduste valitsejaks. Järgnevatel aastatel toetas ta venna Musa võitlust Süleymani vastu Euroopas, kuni too 1411. aastal Süleymani võitis ja Edirne valitsejaks sai. Seejärel puhkes võimuvõitlus Musa ja Mehmedi vahel, milles viimane osutus edukamaks: 1413. aasta 5. juulil toimunud Çamurlu lahingus praeguse Bulgaaria aladel võitis ta Musat ja sai seejärel kõigi Osmanite valduste isandaks. Mehmedi võidule aitas olulisel määral kaasa see, et ta sõlmis liidu Bütsantsi keisri Manuel II-ga, kellega Musa oli konflikti sattunud ja Konstantinoopolit piiranud.

## Viited

## Allikad
* Dimitris J. Kastritsis, The Sons of Bayezid: Empire Building and Representation in the Ottoman. Civil War of 1402-1413, Brill, 2007, ISBN 978-90-04-15836-8., xi.
* Fine, John Van Antwerp, The Late Medieval Balkans, (University of Michigan Press, 1994).
Ibbenbüren

**Ibbenbüren** on linn Saksamaal Nordrhein-Westfaleni liidumaal Münsteri ringkonnas Steinfurti kreisis. Asub Teutoburgi metsa loodeserval.

Asulat on kirjalikult mainitud 1146. aastal kujul Hibbenburen.  Linnaõigused sai 1724. aastal.

Ibbenbüreni kaevandus on üks viimaseid Saksamaal seni tegutsevaid kivisöekaevandusi.

## Viited

## Välislingid

*http://www.ibbenbueren.de/
Kordõšivka

**Kordõšivka** on kohanimi.

## [[Ukraina]]
* **[[Kordõšivka (Kozjatõni rajoon)|Ivanivka]]**, küla Vinnõtsja oblastis Kozjatõni rajoonis
* **[[Kordõšivka (Vinnõtsja rajoon)|Ivanivka]]**, küla Vinnõtsja oblastis Vinnõtsja rajoonis
Kaarel Joon

**Kaarel Joon** (kuni 1937. aastani **Karl Leopold Theodor Jürgens**; 5. jaanuar 1892 Rakvere – 25. august 1981 Tallinn) oli eesti autodidaktist tarbekunstnik, graafik ja karikaturist. 

Kaarel Joon kujundas Eesti Postile postmarke ja tegi mitmele tubakaettevõttele kunstnikutööd.
Tema karikatuure avaldati muuhulgas ajalehes Päevaleht ja ajakirjas Raadio.

Ta on maetud Tallinna Pärnamäe kalmistule.

## Viited
Ene Soop

**Ene Soop** (sündinud 20. märtsil 1974) on eesti alpinist ja vandeadvokaat.

Ta on üks neid väheseid Eesti naisalpiniste, kes on tõusnud seitsmetuhandelise mäe tippu.

Ta on osaühingu Lenema juhatuse liige.

## Sport ja mägironimine
Ta harrastab alpinismi ja orienteerumist. Saavutusi:
* 2005 ja 2006 – matkatehnika Eesti meistrivõistlused, võistkondlik II koht
* 2005 – tõus Elbruse tippu (5642 m, Venemaa kõrgeim mägi)
* 2012 – tõus Mont Blanci tippu (4810 m, Prantsusmaa, Euroopa kõrgeim mägi)
* 2013 – tõus Kazbeki tippu (5047 m, Gruusia)
* 2014. aastal võttis ta osa ekspeditsioonist Pamiiri Lenini mäetippu (7134 m) ning oli nende viie Eesti alpinisti seas, kes 8. augustil 2014 tippu jõudsid
* 2015. aastal ronis ta Alpides. Pollux (4092 m) (*South-West Ridge, PD+)*, 26. juulil tõusis ta koos Lauri Ehrenpreisi ja Lauri Sterniga Matterhorni (4477 m) tippu mööda Lioni marsruuti (AD+) ja viis päeva hiljem Itaalia kaguharjalt (AD) Dufouri mäetippu (4634 m), mis on Šveitsi kõrgeim ja Alpide kõrguselt teine mäetipp.
* 2017 oktoober – tõus Damavandi tippu (5671 m, Iraani kõrgeim tipp (vulkaan)

## Viited

## Välislingid
*Lauri Stern. "Matterhorn-Monte Cervino". 16.07.2015. sternthing.wordpress.com
Osmanite kodusõda

"**Osmanite kodusõda**" on väljend, mida kasutatakse erinevate Osmanite riigi sisesele pärilussõja kohta.

* **[[Osmanite interreegnum]]** (1403–1413), kõige tuntum
* **[[Osmanite kodusõda (1509–1513)]]**
* **[[Osmanite kodusõda (1559)]]**

## Vaata ka
* Türgi Vabadussõda
Krista Kirspuu

**Krista Kirspuu** (sündinud 22. juunil 1968) on eesti alpinist.

Ta on üks vähestest eesti naismägironijatest, kes on tõusnud kaheksatuhandelise mäe tippu.

## Mägironimine
2015. aasta veebruaris käis eesti alpinistide grupp järjekordselt Lõuna-Ameerika mandri kõrgeimat mäge vallutamas. Ligi 7000 meetri kõrgusele Andides asuvale Aconcagua tippu tõusis Krista Kirspuu koos kuue kaaslasega.

2016. aastal võttis ta osa  ekspeditsioonist Pamiiri Lenini mäele, mille käigus üheksa eesti alpinisti tõusid 24. juulil tippu, teiste seas ka Krista Kirspuu.

### Kõrgtõusud
*2015 – Aconcagua (6962 m)
*2016 – Lenini mäetipp (7134 m)
*2017 – Ismoili Somoni mäetipp (7495 m)
*2019 – Džengiš (7439 m)
*2022 – Gasherbrum II (8034 m)

## Viited

## Välislingid
*Lauri Stern. "Matterhorn-Monte Cervino". 16.07.2015. sternthing.wordpress.com
*Neli eesti alpinisti vallutas 7439 meetri kõrguse Pobeda mäetipu, ERR, 18.08.2019
Ana Birchall

**Ana Birchall** (sünninimi *Ana Călin*; sündinud 30. augustil 1973 Mizilis)  on Rumeenia poliitik, ta on Sotsiaaldemokraatliku Partei liige. 

Ta sündis aastal 1973 Mizilis Prahova maakonnas, oma lapsepõlve veetis ta Prahova maakonnas Fulga külas.

Ta oli 2017. aasta 9. veebruarist kuni 23. veebruarini Rumeenia justiitsminister. Teist korda oli ta Rumeenia justiitsministri kohusetäitja 2019. aasta 24. aprillist kuni 4. novembrini.

## Viited
Katrin Merisalu

**Katrin Merisalu** (sündinud 23. juunil 1968) on eesti alpinist ja filmilooja.

Ta on esimene Eesti naisalpinist, kes on tõusnud kaheksatuhandelise mäe tippu,  milleks oli Manaslu (8163 m). Varem on Eesti naistest üle 8000 meetri tõusnud ka Anu Nõulik (Cho Oyul) .

2023. aastal tõusis ta ka Džomolungma (8848 m) tippu.

## Mägironimine
2015. aasta veebruaris käis eesti alpinistide rühm järjekordselt Lõuna-Ameerika mandri kõrgeimat mäge vallutamas. Ligi 7000 meetri kõrgusele Andides asuva Aconcagua tippu tõusis Katrin Merisalu koos kuue kaaslasega.

Sama aasta juulis ronis ta eestlaste rühmaga Alpides eesmärgiga tõusta Matterhorni (4477 m) tippu. Teel tippu sattus rühm kivivaringu alla. Suuremad kivid lendasid neist üle, kuid väiksemad põhjustasid kivitabamusi. Rühm jätkas küll tõusu, kuid Carelli hütis Merisalu enesetunne halvenes. Otsustati ta evakueerida. Nelja tunni pärast viis kopter ta alla.

2016. aastal võttis ta osa ekspeditsioonist Pamiiri Lenini mäetippu, mille käigus üheksa eesti alpinisti tõusis 24. juulil tippu, teiste seas ka Katrin Merisalu.

2022. aastal juhtis ta 8-liikmelist ekspeditsiooni Denali (6190 m) tippu. Tippu jõuti kogu meeskonnaga üheaegselt. See oli Eesti alpinismi ajaloo esimene täielikult õnnestunud ekspeditsioon mandri kõrgemasse tippu.

### Tõusud
*2012 – Mont Blanc (4810 m)
*2013 – Ararat (5137 m)
*2014 – Elbrus (5642 m)
*2015 – Aconcagua (6962 m)
*2016 – Lenini mäetipp (7134 m)
*2017 – Kilimanjaro (5895 m)
*2017 – Korženevskaja mäetipp (7105 m)
*2018 – Damāvand (5609 m)
*2018 – Ismoili Somoni mäetipp (7495 m)
*2019 – Manaslu (8163 m), eeltipus 26. septembril
*2022 – Denali (6190 m)
*2023 – Džomolungma (8848 m)

## Film
Ta on dokumentaalfilmide "Teel Leninile" ja "Valgele mäele" autor (operaator-stsenarist).

“Valgele mäele” valiti ülemaailmse ringhäälingukonverentsi INPUT 2020 programmi.

## Tunnustus
* 2019 – aasta matkaja
* 2022 – aasta matk
* 2022 – aasta matkategelane

## Viited

## Välislingid

*Kärt Anvelt "Esimene Eesti naine vallutas üle 8000 meetri kõrguse mäe" Delfi, 26. september 2019
*Merili Luuk "Võistlusmoment mägedes oleks halvim, mis võib juhtuda!"
*Kristina Traks "Kõrgmägede kutse ja ohud" Tervis Pluss, 4. oktoober 2018
*Kärt Anvelt "Eesti alpinistid lähevad vallutama kaht Pamiiri mäetippu"
*Lauri Stern "Matterhorn-Monte Cervino". sternthing.wordpress.com, 16. juuli 2015
Marie Saame

**Marie Saame** (sündinud 8. augustil 1989) on eesti alpinist ja muusik.

Ta on esimene ja ainuke eesti alpinist, kes on tõusnud nelja kaheksatuhandelise mäe tippu.

## Haridus
Marie Saame on lõpetanud 2008. aastal Tallinna Muusikakeskkooli ning saanud Eesti Muusika- ja Teatriakadeemiast viiuli erialal 2012. aastal bakalaureusekraadi ja 2014. aastal magistrikraadi. 2019. aastal lõpetas ta kasvatusteaduste magistrina Tallinna Ülikooli ja 2020. aastal Šveitsis asuva Schola Cantorum Basiliensise fiidli erialal magistrina.

## Mägironimine
Mägironimisega tegeleb Saame alates 2012. aastast. 2016. aastal võttis ta osa ekspeditsioonist Pamiiri Lenini mäetippu, mille käigus Kalle Kiiranen, Allan Sülla ja Marie Saame tõusid 3. augustil tippu. Retke Lenini tippu korraldas Kunnar Karu Nipernaadi Matkaklubist. Marsruudi raskuskategooria Vene süsteemi järgi oli 5A. 2018. aastal tõusis Saame Pamiiris Korženevskaja (7105 m) mäetippu.

2019. aastal tõusis Saame  esimese eestlasena rahvusvahelise ekspeditsiooni koosseisus Hindukušis Afganistani kõrgeima mäe Nowshāki (7492 m) tippu. 2021. aastal tõusis ta koos Johan Kütiga esimeste eestlastena Pakistanis Gasherbrum II (8034 m) tippu. 2022. aastal korraldas ta ekspeditsiooni Karakorumis Broad Peakile (8047 m), mille tippu jõuti jõuti kaaslastega 18. juulil. Sellele järgnes katse tõusta K2 (8611 m) tippu, kus Saame jõudis 27. juulil umbes 8150 m kõrgusele (Saame kaaslased Eric Gilbertson ja Andreas Frydensberg jõudsid K2 tippu päev varem ilma lisahapnikuta). 27. septembril 2023 tõusis ta Nepalis Manaslu (8163 m) tippu.

20. juulil 2025 jõudis Saame Pakistanis Gasherbrum 1 (8080 m) tippu.

Marie Saame on teine eesti naine kaheksatuhandese mäe tipus (Gasherbrum II, 2021) ja esimene eesti naine kaheksatuhandese mäe tipus ilma lisahapnikuta. Ta on esimene ja ainuke eesti alpinist, kes on tõusnud üle 8000 m kõrgusele viis korda ja üle 8000 m kõrgusesse tippu jõudnud neli korda. Kõik mainitud tipputõusmised on tehtud ilma lisahapniku, mägigiidi ja kõrgkandja abita. 

### Kõrgtõusud
*2016 – Lenini mäetipp (7134 m)
*2018 – Korženevskaja (7105 m)
*2019 – Nevado Ojos del Salado (6893 m; Argentina), marsruut Ruta Varsoviana ('Varssavi marsruut')
*2019 – Nowshāk (7492 m), tõus Afganistani-poolselt küljelt
*2021 – Gasherbrum II (8034 m), Pakistan
*2022 – Broad Peak (8051 m), Pakistan
*2022 – K2 (8611 m) tippu tõusmise katse, jõudis ligi 8150 m kõrgusele
*2023 – Manaslu (8163 m), Nepal (tipputõus 27. septembril)
*2025 – Gasherbrum 1 (8080 m), Pakistan (tipus 20. juulil)

## Viited

## Välislingid
*Mägede hooaeg jätkub. firn.ee
*Mägede nimel. reisikirjad.gotravel.ee, 10. oktoober 2023
Soojus­kandja

**Soojuskandja** on suvalises agregaatolekus aine, millega soojus mingisse süsteemi sisestatakse, seal edastatakse või sealt väljastatakse. Soojuskandjana kasutatakse vett, freoone, põlemisgaase, vedelaid metalle (leelismetalle), keraamilisi materjale ning orgaanilisi ja räniorgaanilisi ühendeid.

## Viited
Love

"**Love**" on inglise keeles 'armastus'. 

***[[Love (ansambel)|Love]]**, USA ansambel

**"Love" on mitme asja pealkiri:

*"**Love**", [[Tony Milligan]]i filosoofiline raamat
*"**Love**", [[Angels & Airwaves]]i album
*"**Love**", [[Leo F. Buscaglia]] raamat (1972)
*"**Love'''" ("Armastus"), 1927. aasta film
Priit Jaagant

**Priit Jaagant** (31. juuli 1972 – 17. mai 2025 Kauttua, Eura vald, Soome) oli eesti ärijuht. 

Ta lõpetas 1990. aastal Nõo Reaalgümnaasiumi ja 1995. aastal Tallinna Tehnikaülikooli ehituse õppevaldkonna ehituse erialal. 

Ta oli mitme äriühingu, sealhulgas osaühingu Mapri Ehitus ja mittetulundusühingu Eesti Karate-Do Shotokai juhatuse liige. Kuni aastani 2010 töötas ta aktsiaseltsi Nordecon Ehitus juhatuse esimehena. Ta omas ka suurt osalust Reterra Estate’is, mis arendab Hipodroomi kvartalit Tallinnas. 

Priit Jaagant hukkus koos abikaasaga Eura kopteriõnnetuses Eura lennuvälja lähedal Soomes.

## Alpinismiharrastus
1994. aastal osales ta Eesti esimesel ekspeditsioonil Alpides asuvale Matterhornile (4477 m), mida juhtis Erika Ader. Ekspeditsiooni käigus tõusis seitse Eesti alpinisti, nende seas ka Priit Jaagant, mööda klassikalist Hörnli marsruuti mäe tippu.

## Karate harrastus
Karatega alustas EKDS-is 2000. aasta novembris. Enne seda oli erinevatel aegadel harjutanud kokku neli aastat Shotokan karated. Musta vöö tase KDS-is omistati talle 2004. aastal, KDSi kõrgeim vööaste, 5. dan, 2017. aasta sügisel. Priit Jaagant oli EKDS Otepää klubi treener.

## Viited
Panemunėlise vald

**Panemunėlise vald** (leedu keeles *Panemunėlio seniūnija*) on 2. järgu haldusüksus (vald) Leedus Rokiškise rajoonis.

Valla pindala on 141 km². 2011. aasta seisuga elas vallas 1289 inimest. Valla keskus on Panemunėlise raudteejaam, kus aastal 2011 oli 562 elanikku. Vallamaja asub aadressil Stoties g. 4. Vallavanem on Dalia Dubenčiukienė. Vallas asub veel Panemunėlise alev, kus aastal 2011 oli 192 elanikku.

Gireišiai külla jääb Struve geodeetilise kaare punkt, mis kuulub UNESCO maailmapärandi nimistusse. Panemunėlise alevisse jääb kohalik kirik. 

Lisaks küladele on vallas Panemunėlise huutor, kus aastal 2011 oli üks elanik.

## Viited
Hans Woellke

**Hans Otto Woellke** (18. veebruar 1911 Bischofsberg (praegu Biskupiec, Olsztyni maakond, Warmia-Masuuria vojevoodkond, Poola) – 22. märts 1943 Kazyry küla lähedal, praegu Hajna külanõukogu, Łahojski rajoon, Minski oblast, Valgevene) oli Saksamaa kergejõustiklane (kuulitõukaja) ja sõjaväelane (kapten, postuumselt major).

Woellke sai 1936. aasta Berliini olümpiamängude kergejõustikuvõistlustel kuulitõukes kuldmedali (tulemusega 16.20) ja tuli olümpiavõitjaks.

Ta sai kuulitõukes 8. koha 1. Euroopa meistrivõistlustel (Torino, 1934) ning pronksmedali 2. Euroopa meistrivõistlustel (Pariis, 1938). 

## Politseinikuna
Woellke teenis Berliini politseis ning võistles Berliini politsei spordiühingus (*Polizei-Sport-Verein, PSV*). 

Teise maailmasõja ajal teenis ta muuhulgas ka endistest Nõukogude sõjavangidest moodustatud 118. politseipataljoni ülemana okupeeritud Valgevene NSV aladel. 

Kazyry küla lähedal rünnati 22. märtsil 1943 Saksa väesalka. Surma sai viis sakslast, sealhulgas ka Woellke ise. Kuna ta oli Adolf Hitleri isiklik tuttav, oli see arvatavasti üks põhjuseid, miks karistusena hävitati lähedalasuv Chatyńi küla.

## Välislingid
*
Eurolaul 2000

**Eurolaul 2000** oli 7. Eurolaulu konkurss, kus valiti Eestit 2000. aasta Eurovisiooni lauluvõistlusel esindavat laulu. Eurolaul toimus ETV stuudios 5. veebruaril 2000. Saatejuht oli Marko Reikop.

## Lõppvõistlus
Finaal toimus Tallinnas ETV stuudios, saadet juhtis Marko Reikop. Osales kümme laulu, võitja valis välja 10-liikmeline rahvusvaheline eksperdižürii.

Punkte andis 10-liikmeline rahvusvaheline žürii:
*  Jernej Vene 
*  Noel Kelehan 
*  Corinne Hermes 
*  Manfred Witt 
*  Anders Berglund 
*  Andre Vermeulen
*  Jorge de Carmo
*  Michael Ball
*  Moshe Datz
*  Björgvin Halldórsson

## Eesti Eurovisioonil
Eurovisiooni finaalis esines Ines neljandana, pärast Suurbritanniat ja enne Prantsusmaad. Eesti laulu peeti võistluse eel kihlveokontorites üheks võidusoosikuks Norra, Iirimaa ja Hollandi lugude kõrval. Eesti sai finaalis 98 punkti ja saavutas 24 loo hulgas 4. koha, mis oli senini Eesti kõrgeim koht. Hiljem väitis Ines 2002. aasta BBC dokumentaalfilmis, et teda halvustati Eestisse naasmisel, sest inimesed ootasid temalt võitu ja tundsid pettumust, et ta ei suutnud seda saavutada. Inesel oli viis taustalauljat: Maiken, Kaire Vilgats, Jelena Juzvik, Pearu Paulus ja Tanel Padar. 2000. aasta Eurovisiooni lauluvõistlust kandis Eestis üle ETV ja võistlust kommenteeris Marko Reikop. Võistlust vaatas Eestis kokku 545 000 vaatajat, kogu rahvastikust 46,6%.

### Hääletamine
Peeter Malla

**Peeter Malla** (sündinud 9. novembril 1951) on eesti tööstuskunstnik ja karikaturist.

Ta lõpetas 1980. aastal Eesti Riikliku Kunstiinstituudi tööstuskunsti eriala. 

Kuni 2006. aastani töötas ARS Keraamika juhatuse liikmena.

2007. aastal korraldas Eesti Teatri- ja Muusikamuuseum teatriteemaliste karikatuuride videoinstallatsiooni. Muuseumi kogust pärinevad karikatuurid olid esitatud 1969., 1970., 1973. ja 1974. aastal Teatriliidu ja Õhtulehe korraldatud teatriteemalisele karikatuuride võistlusele "Teater ja meie". Karikatuuride autorid olid Jüri Aljak, Peeter Ernits, Olimar Kallas, Teet Kallas, Feliks Kark, Ants Kasesalu, Mati Kütt, Peeter Malla, Illar Mõttus, Tõnu Puustusmaa, Janno Põldma, Elmar Rõigas, Tõnis Teemaa, Elle Tikerpäe, Eduard Tüür, Mart Ummelas, Kuulo Vahter, Ilmar Vaino, Aarne Vasar ja Kurti Vool.

## Viited
Eurolaul 1998

**Eurolaul 1998** oli 5. Eurolaulu konkurss, kus valiti Eestit 1998. aasta Eurovisiooni lauluvõistlusel esindavat laulu. 24. jaanuaril toimunud Eurolaulu 1998 võistluse võitis laul "Mere lapsed". 

## Lõppvõistlus
Eurolaul 1998 toimus Tallinnas ETV stuudios, saatejuhtideks olid Marko Reikop ja Anu Välba. Võistlusel osales kümme laulu, võitja valis välja professionaalne rahvusvaheline žürii. Võistlusel osalesid ka mõned endised Eesti esindajad Janika Sillamaa ja Ivo Linna ning järgmise aasta esindaja Evelin Samuel.

Punkte andis 11-liikmeline rahvusvaheline žürii. 
*  Jordi Catala
*  Seamus Crimmins
*  Mate Victor
*  Kato Hansen
*  Birte Krohn
*  Hans Barksjö
*  Tanya Peck
*  Erkki Pohjanheimo
*  Jos Moons
* Muusikaeksperdid Šveitsist ja Türgist

## Eesti Eurovisioonil
Eestit ennustati BBC väitel 25 laulu hulgast 12. kohale. Finaaliõhtul esines Koit Toome esinemisjärjekorras kahekümnekolmandana peale Norrat ja enne Türgit. Hääletuse lõppedes oli "Mere lapsed" kogunud 36 punkti, millega Eesti jäi 25 loo hulgas Portugaliga viiki 12. kohal. Eesti telehääletuse 12 punkti pälvis Rootsi.

### Hääletamine
Eurolaul 1999

**Eurolaul 1999** oli 6. Eurolaulu konkurss, kus valiti Eestit 1999. aasta Eurovisiooni lauluvõistlusel esindavat laulu. Eurolaul toimus ETV stuudios 30. jaanuaril 1999. Saatejuhid olid Marko Reikop ja Romi Erlach. Võistluse võitis Evelin Samuel lauluga "Diamond of Night". See oli esimene ingliskeelne võidulaul Eurolaulul.

## Lõppvõistlus
Finaal võttis aset 30. jaanuaril 1999 Tallinnas ETV stuudios. Seda juhtisid Romi Erlach ja Marko Reikop.

Finaali formaat oli sama, mis eelmistel aastatel, 10-liikmeline rahvusvaheline žürii jagas oma punkte finaalis kümnele laulule. Finaalis hääletanud žüriisse kuulusid 1997. aasta Eurovisiooni võitja Katrina Leskanich Suurbritanniast, Bjorgvin Halldorsson Islandilt, Nana Mouskouri Kreekast (kes esindas Luksemburgi 1963. aastal) ning dirigendid Anders Berglund Rootsist, Noel Kelehan Iirimaalt ja Kobi Oshrat Iisraelist. (kellest viimane lõi ka 1979. aasta võiduloo "Halleluuja", mille ta esitas saate ajal vaheaktina).

**Žürii**
*  – Anders Berglund (rootsikeelsete laulude dirigent, sealhulgas 1991. aasta võitja "Fångad av en stormvind", 1992. aasta konkursi muusikaline juht)
*  - Raimonds Pauls
*  – Andrej Karoli
*  - Björgvin Halldórsson (esindas Islandit 1995. aastal)
*  – Manfred Witt
*  – Camila Raznovich
*  – Noel Kelehan (iirikeelsete laulude dirigent, sealhulgas viis võidulaulu, kõigi Iirimaa korraldatud konkursside muusikaline juht aastatel 1981–1995)
*  - Katrina Leskanich (1997. aasta konkursi võitja Katrina and the Waves laulja)
*  - Nana Mouskouri (esindas Luksemburgi 1963. aasta võistlusel)
*  – Kobi Oshrat (mitme Iisraeli laulu helilooja ja dirigent, 1979. aasta võitja "Hallelujah"

## Eesti Eurovisioonil
Evelin Samuel astus üles 23 riigist viimasena, peale Bosnia ja Hertsegoviinale. Hääletuse lõppedes oli laul kogunud 90 punkti, millega saavutati 6. koht.

### Hääletamine
Brillouini hajumine

**Brillouini hajumine** on üks mitteelastse hajumise tüüpe, kus valguslaine ja keskkonna deformatsioonilaine vastasmõju tulemusena valguskvandi energia muutub.

See on saanud nimetuse füüsik Léon Brillouini järgi.

Footon võib energiat kaotada (Stokesi protsess) ja selle kaotatud energia arvelt tekitada ühe kvaasiosakese (foononi, magnoni või polaroni). Footon võib ka ühe neist kvaasiosakestest neelata (anti-Stokesi protsess) ja seeläbi energiat juurde saada (nii palju kui oli energiat selles kvaasiosakeses).
Lainete vastasmõju tulemusena muutub teatava väikese osa valguslainete energia, st väga väikese osa footonite energia muutub (ja muutub vähe, sest kvaasiosakeste energia on väike võrreldes footoni energiaga).
Footonite energia muutuse järgi saab leida võre võnkumiste (kvaasiosakeste) energiad.

## Vaata ka
*Mie hajumine
*Rayleigh' hajumine
Kai Luiga

**Kai Luiga** (1. juuli 1946 Elva – 8. veebruar 2017) oli eesti tekstiilikunstnik.

## Elukäik

Ta lõpetas aastal 1964 Elva Keskkooli, aastal 1969 Tallinna Kergetööstuse Tehnikumi ja aastal 1975 tekstiilikunsti erialal Eesti NSV Riikliku Kunstiinstituudi. Tema diplomitöö juhendaja oli Mari Adamson.

Ta töötas aastatel 1975–1979 kunstnikuna tekstiilivabrikus Areng. Aastatel 1980–1987 ja 1989–2000 töötas ta Tartu Ülikooli kaunite kunstide osakonna rahvakunsti kabineti lektorina. 2002–2003 oli ta Tartumaa Muuseumi muuseumipedagoog ja aastast 2003 vabakutseline kunstnik.

Kai Luiga oli aastast 1981 Eesti Kunstnike Liidu liige ja aastatel 1987–1989 Kunstnike Liidu Tartu osakonna esimees. Aastatel 1993–2014 kuulus ta Eesti Tekstiilikunstnike Liitu.

## Looming

Ta on loonud peamiselt põimevaipu või gobelääne, milles seostas rahvuslikke ja moodsaid vormivõtteid. Tema töid leidub paljudes ühiskondlikes hoonetes.

### Isikunäitused
*1987 "Kai Luiga vaibad & Marget Tafeli keraamika", Tartu Kunstimuuseum
*2000 "Põimumine", Rahvusooperi Estonia talveaed (koos Kersti Pukiga)
*2001 "Meenutades", Tartu Ülikooli raamatukogu ja Tartumaa muuseum
*2001 "Tekstiilid", Kastellaanimaja galerii, Tallinn

## Isiklikku

Tema isa oli maali- ja teatrikunstnik August Luiga (1906–1985).

## Viited

## Kirjandus
*Eesti kunsti ja arhitektuuri biograafiline leksikon. Tallinn 1996
Kuningate heitlus

"**Kuningate heitlus**" on George R. R. Martini romaanisarja "Jää ja tule laul" teine osa. Eesti keeles ilmus raamat kahes köites: "Kuningate heitlus : Esimene raamat" (2008 aprill) ja "Kuningate heitlus : Teine raamat" (2009 juuli). Eestikeelsed  kõvaköitelised raamatud on välja andnud kirjastus Varrak.

Romaanisarja "Jää ja tule laul" põhjal valmis ka teleseriaal.
Kalli Samorodni

**Kalli Samorodni** (varem **Kalli Meriste**; sündinud 22. mail 1974 Sauga vallas) on Eesti sõudja ja politseiametnik.

1994. aastal alustas ta Ülo Tölbi juhendamisel sõudmistreeninguid. Ta on paljukordne Eesti meister sõudmises. Politsei- ja tuletõrje maailmamängudel on ta saavutanud mitmel korral esikoha laskejooksus, sõudmises ja ergomeetrisõudmises.

## Haridustee
Ta lõpetas 1993. aastal Nõo Reaalgümnaasiumi. Seejärel asus ta õppima Tartu Ülikoolis geograafiat, mis jäi lõpetamata (õpiaastad 1993–1995). 1997. aastal lõpetas ta Paikuse Politseikooli ja 2012. aastal Tallinna Ülikooli kunstiõpetuse bakalaureuseõppe õppekava, lastekaitse lisaerialaga.

## Töökäik
Pärast politseikooli lõpetamist töötas ta aastatel 1997–2003 Pärnu Politseiprefektuuri kriminaalosakonna, 2004–2008 Lääne Prefektuuri Pärnu kriminaaltalituse, 2008–2012 Põhja Prefektuuri kriminaalbüroo ja alates 2012. aastast töötab Lääne Prefektuuri Kärdla kriminaaltalituse uurijana.

## Sõudmine
1991. aastal hakkas Erika Aderi innustusel tegelema alpinismiga ja 1994 alustas Ülo Tölbi juhendamisel sõudmistreeninguid. 

Tulnud politsei ja tuletõrje maailmamängudel 13 korral esikohale: 
*1999 ja 2003 ühepaadil, 
*2003 paarisaerulisel kahepaadil, 
*1999–2007 indiv sisesõudmises (5) ning paaris- (3) ja segapaarissõudmises (2). 
*2003–05 segapaarissõudmises 2. ja 2007 3. koht. 

Püstitanud 2 korral sisesõudmises 2000 m distantsil mängude rekordi: 7.11,0 (1999) ja 7.07,3 (2002). 

Tulnud 21 korral Eesti meistriks: 
*1998–2001 ühepaadil, 
*1998–99 ja 2002 paarisaerulisel kahepaadil, 
*2006 roolijata neljapaadil, 
*1998–2002 ja 2005 paarisaerulisel neljapaadil, 
*1997–99 ja 2002 kaheksapaadil
*1999–2001 sisesõudmises. 

Pärnu Sõudeklubi liige. 

Sõudeliidu parim naissõudja 1998–2002.

## Tunnustus
* 2026 – Kotkaristi V klassi teenetemärk

## Isiklikku
Tema abikaasa on meediategelane Oleg Samorodni.

Isa Eerik M. (14. VII 1947 Pärnu – 6. X 2018), tuli sõudmises 2 korral Eesti meistriks: 1971 kaheksapaadil ja 1975 paarisaerulisel neljapaadil.

Õde Tuuli M. (14. IX 1979 Pärnu), tulnud sõudmises 2 korral Eesti meistriks: 1998–99 kaheksapaadil.

## Viited

## Välislingid
*Kalli Samorodni. samorodni.eu
*Kalli Meriste andmed Rahvusvahelise Sõudeliidu (FISA) kodulehel. worldrowing.com